HEZKIDETZAN ESKU HARTZEN talde-bloga: HIZKUNTZAREN BOTEREAZ OHARTU\nHIZKUNTZAREN BOTEREAZ OHARTU\nAskotan hizkuntzaren inguruan feminismoaren begirada jartzen dugunean gehiegikerietan ari garela aipatzen dute askok. Hainbesterako ez dela entzuten dugu. Honen aipamen sinplistaren atzean hizkuntzaren boterearen ezagutza eza dugu.\nIzan ere hizkuntzaren bitartez balioak transmititzen ditugu eta horiekin gure identitate indibiduala eta kolektiboa erakitzen dugu. Aldi berean, munduaren kontzepzioak ere hizkuntzan eragina izaten du. Beraz bai munduak bai hizkuntzak elkarri eragiten diote. Beraz ondo aztertu beharko genuke nola eta zertan hitz egiten dugun, keinuak, tonuak etabar.\nIzan ere, hizkuntzak duen boterea gure onerako edo gure kontrarako erabili dezakegu. Gizarteak transmititzen dituen sexismoa eta estereotipoak mantentzeko erabili ahal dugu edo justu kontrakoa, errealitate berria eraikitzeko tresna izan daiteke, balio eta kultura berriak sortzeko, konfiguratzeko.\nEgia da momentu honetan hizkuntza sexista nahiko barneratuta bizi dugula gure gizartean. Naturaltasunez bizi dugu. Adibide zehatz bat hemen ikus dezakegu. Indarkeri egoera baten aurrean adierazten ditugun mezuak, arrazoiak eta iritziak zelako eragina izaten duten aztertu beharko genuke.\nBeste adibide bat, azken garai honetan arrakasta handia izan duten abesti batzuen hizkuntza sexista izan da. Reggeaton, gaur egungo musika estiloa da eta transmititzen dituen mezuak oso larriak dira, indarkeria, menpekotasuna eta sexu objektibazioa oinarrian ditu. Gai honetan udalerri batzuk neurriak hartu dituzte, Elgoibar udalatxeak hain zuzen.\nPikara Magazinek egiten dituen abestien analisiak ere nabarmenduko nituzke.\nHonekin lotuta ere hizkuntzaren androzentrismoa aipatu beharko genuke. Gizonentzako ona dena erreferentziatzat hartzen dugunean, gizona "unibertsal-eredua" bihurtzen dugu. Horrek ekartzen duena emakumeen inbisibilizazioa eta bazterkeria da.\nBi egoera hauek hizkuntzaren erabileran eragina izaten du. Ondorioen adibideen artean hauxe aipatuko nuke:\nGenero kutsadura, pentsamenduan izen neutroak genero batekin idenitifikatzea (gizonezkoena)\nIkusi lehenengo minutu\nBestelakoak ere badaude: jauzi semantikoa, irainak, txisteak, bromak, androzentrismoa,...\nBatzuen ustez euskara hizkuntza sexista ez dela pentsatzen dute, genero gramatikalik ez duelako. Egia da gaztelaniarekin konparatzen badugu sexismoaren zama ez dela hain handia.\nBaina erabilerak, araudiak eta hizkuntzarekin lotutako beste ezaugarriak (tonua, keinuak, ikonografiak, gorputz adierazpena,...) kontuan hartzen baditugu oraindik pausu handiak eman behar ditugula esan beharko genuke. ("Euskara sexista ote?")\nOrduan zer egin eskoletan. Zein izango da gure erronka?\nBa argi dago gure begiak zabaltzea, nola hitz egiten dugun, zer transmititzen dugun, zelako hizkuntzan oinarritzen garen (idatzian eta ikonografikoan) baita ze erabilera egiten dugun prozesuaren kontzientzia izateko. Ohartzea izango litzateke lehenengo pausua; hizkuntzaren sexismoa eta androzentrismoa identifikatzen ikastea. Horretarako inbertsio erregela erabili eta eztabaidaik sortu beharko genituzke.\nBeste pausu bat eredu eta kontzeptu berriak transmititu eta erreferente bihurtu. Kontuan izanda aniztasuna eta inklusibotasuna.\nKeinuak, ikono grafikoak, tonuak, gorputza eta abarrekoak zaindu beharko ditugu, ondo aukeratuz eta ondo erabiliz.\nEta ezin dugu ahaztu emakumeen presentzia eta bisibilizazioa gure diskurtsoan eta materialetan adierazi beharko genukeela; haien pentsamendua, iritziak eta ekarpenak kontuan hartuz.\nIDAZLEA: Agurtzane Goitia Lopez\nETIKETAK #aggoiti, Hizkuntza ez sexista\n4. edizioari begira!!!!! #HezkidetzarenAlde indarrak biltzen\n#aggoiti (26) #Aida eta Itsaso (24) #Ainho (17) #ainhoa (21) #Alasne (20) #alex (19) #Amaiaa (16) #Ana (1) #AnaA (19) #Andu (21) #ane (19) #AneAz (10) #AneLe (22) #Arantza Leiza (21) #argine (26) #ArtaldetikAT (13) #Aurora (18) #Bea (2) #BegoMorea (22) #Begoña (24) #Blanca (24) #Edurne (23) #edurneiribar (14) #eiderom (16) #Elo (12) #eskarne (2) #Garazi (18) #GorettiEskalza (21) #haizehezkidetza (20) #Haritz Mendiguren (4) #HezkEH taldea (2) #hezkisa (24) #Ido (17) #iosunedelape (21) #ira (20) #iragaztelu #Irati Gaztelurrutia (20) #Irararri (24) #IratiMendigurenCosgaya (22) #IratxeL (24) #Isa_Casares (21) #itxaso (4) #ItxasoPerez (5) #Itziar (2) #Janire Itsaso (13) #jara (14) #kare (24) #Leire (27) #leitxu (22) #Lierni (7) #loinaz (21) #Lourdes (9) #maï (2) #maialen (23) #maitane (31) #Maite (25) #Maite A. S. (16) #Maitee (23) #Make (3) #maria (18) #mariely (1) #Marijose (12) #marina (7) #Marisa (2) #marta (25) #Mentxu (1) #Miren (23) #MirenGP (10) #motxane (28) #mvarelaona (4) #nereaurizar (20) #neunabigatzera (25) #oihana (16) #olarizu (21) #Olatz (14) #OlatzC (22) #OlatzUcin (25) #PaperezkOntzian (20) #PatriciaOregi (22) #Sandra (3) #Sol Antolín (22) #Usoa (20) #Uxana (16) #Zihor (22) AGURRA (56) Aniztasun Sexualak (62) Aurkezpena (83) BALIABIDEAK (75) BORONDATEZKOAK (16) Emakumeak protagonista (66) Errepresentazioa eta denbora (58) FEMINISMOAK (71) GATAZKAK (65) Genero-indarkeria (72) Heziketa afektibo-sexuala (63) HEZKIDETZA (122) Hizkuntza ez sexista (64) IDENTITATEAK (60) Indarkeria matxistak (62) LEGEDIA (109) LELOA (26) LOGOA (1) ORIENTAZIOA (71) OSPAKIZUNAK (69) Partaidetza parekidea (67) Sare sozialak (72) Sexu-generoa (67) Tratu onak (63)\nHEZKIDETZA IKUSPEGI BERRIA (Hausnarketa)\nHezkidetzaren definizio bat bilatzerakoan hainbat ideia etortzen zaizkit burura. Esate baterako “paradigma hitza” “ikuspegi berria” “ident...\nEREDUA, EREDURIK EZ\nGai honen inguruko bi ideaiarik garrantzitsuenak azpimarratzekotan honakoak aukeratu konituzke: 1. Heziketa afektibo-sexuala plant...\nGENERO IDENTITATEA, ZER SENTITZEN NAIZ?\nHeziketaren prozesuan zehar generoa lantzea ezinbestekoa da. Horregatik, genero-kontzientzia erraietaraino barneratu behar. Lehen ur...\nAniztasun sexualei buruz hausnartzen\nPatriarkatuak sustatzen dituen bizi-programa ezberdinduen oinarria ez da genetikoa, kulturalki ikasitakoa baizik. Azken urteotako teor...\nERREPRESENTAZIOA eta DENBORAREN ERABILERAREN INGURUAN HAUSNARTZEN\nErrepresentazioa eta denboraren erabilera ditugu hizpide. Oso eremu zabaleko kontzeptuak direnez, hezitzaileon egunerokotasunean e...\nSEXUA ETA GENEROA... BEREZKOA EDO ERAIKIA??\nJorratu berri dugun gai honetan sexua eta generoa kontzeptuak landu ditugu. Horrela, sexua , arra eta emea desberdintzen dituen ezaugarri ...\nOrientazioa, tutoretzeta saioetan, ondo bideratzea, garrantzi handia dauka . Pertsona bakoitzak, bere intereseko, bere gustoko bizitzaren es...\nANIZTASUNA ONARTU ETA HORREN PARTE IZAN?\nIdentitate sexualari buruz aritzen garenean, esan behar dugu, oraindik sistema patriarkalaren dikotomi sailkapenak ez duela islatzen erreali...\nHIZKUNTZA HITZAK BAINO GEHIAGO\nHizkuntza ez sexistari buruzko hausnarketa\nHizkuntza, komunikatzeko tresna nagusia\nHIZKUNTZAREN ERABILPEN SEXISTA\nHizkuntzari buruz hausnartzen\nHIZKUNTZA EZ SEXISTARI BURUZ HAUSNARTZEN\nHizkuntza ez sexistaren inguruan hausnarketa egite...\nHIZKUNTZA EZ SEXISTAREN INGURUAN HAUSNARTZEN\nHITZAK BAINO GEHIAGO\nHIZKUNTZA SEXISTA DA?\nHIZKUNTZAREN ERABILERA EZ SEXISTAri BIDEA EGITEN\nHIZKUNTZAREN GARRANTZIA; EZINEZKOA DA EZ KOMUNIKAT...\nHezkuntza ez sexista buruz hausnartzen\nHizkuntza hezkidetzaile eta ez sexistarako gidak e...\nEMAKUMEAK LEHEN LERROAN\nGure esku dago paradigma aldaketa posible egitea\nEMAKUMEAK GIZARTEAN BETI EGON\nEMAKUMEEN PRESENTZIA ETA EKARPENEI BURUZKO HAUSNAR...\nEmakumeen presentzia eta ekarpenei buruz hausnartz...\nEMAKUMEEN PRESENTZIAREN ETA EKARPENEN ALDARRIKAPE...\nEMAKUMEEN EKARPENAK HEZKUNTZAN


Herri proiektua osatzeko prozesu berria abiatu du EH Bilduk — Berbia\nHerri proiektua osatzeko prozesu berria abiatu du EH Bilduk\nHerritarrak gonbidatzen dira datozen hilabeteetan gauzatuko den dinamika irekian parte hartzera\nOrain lau urte abiatutako Harittu prozesuaren dinamikari jarraipena emango dio EH Bilduk, arloz arlo herriko eremu ezberdinetan lanean diharduten pertsonen ekarpenak jaso eta koalizioaren jarduna gidatuko duen herri proiektua eraikitzeko helburuz. Hala jakinarazi zen larunbatean, herri batzarraren ondoren egin zen prentsa agerraldian.\nOrain arte egindako lanaren balantzea eta balorazioa egingo da eta, egoeraren diagnostikoa eskutan, etorkizuneko erronka nagusiak identifikatu eta beharrizan horiei erantzuteko proiektua osatuko da. Bide batez, udal hauteskundeei erantzuteko herri programa eta hautagai zerrenda ere aterako da prozesu honetatik. Baina argi utzi nahi da herritarrekin batera gauzatu asmo den dinamika ireki hau ez dela hauteskunde ziklora mugatzen.\nZortzi arlo zehaztu ditu EH Bilduk, eta bakoitza jorratzeko lan taldeak osatu nahi ditu, ahalik eta herritar gehien elkartuz. Arloak: politika sozialak, sozioekonomia, lurralde antolaketa, kirola, kultura eta euskara, hezkuntza, gazteria eta berdintasuna dira. Arlo bakoitzaz arduratuko diren kideak izendatu dira, koordinazioaz eta komunikazioaz arduratuko direnekin batera.\nLarunbat goizean egin zen herri batzarraz ekin dio EH Bilduk herri proiektua osatzeko prozesuari eta laster hasiko dira arloz arloko bilerak, interesa duten herritarrekin batera. Parte hartzera eta ekarpenak egitera animatu nahi dira herritar guztiak. EH Bilduk Euskal Herriko agertoki politikoan 11 urte daramatzala gogoratu zen larunbateko agerraldian, 11 urte Oñati herri aurrerakoiagoa, parekideagoa, jasangarriagoa eta biziagoa egiten.


Guk margotu, guk serigrafiatu – HarituLab\nmaiatza, 21 // 11:00 - 13:00\n« Hirugarren sektorea. Arlo digitalarekin lotutako gure lana.\nInprimatutako zinema »\nMunduan dauden begirada- eta subjektu-aniztasunari erreparatzen dion zientzia bat baino ez da gai izango aurrean ditugun arazo ugariei erantzuteko. Guk Geuk Egin programaren hurrengo saioan, tradizioz zientzia hegemonikoan ikusezin bihurtu diren subjektuen papera ikusarazteko gune bat izango dugu: emakumeak eta LGTBIQ+ komunitatea. Guztion artean, sistema teknozientifikoaren eraikuntza heteropatriarkalak salatzen dituzten serigrafiak egingo ditugu. Ez dela gutxi!\nSaio praktikoa izango da, serigrafiaren aukera ugarietara erraz hurbiltzeko. Eta hori lortzeko, Arteako Torontile serigrafia taldeak erraztuko du saioa, sorkuntza feminista, jasangarria, artisaua. Talde honek prozesuan arreta eta zaintza berezia jatzen ditu sormen-ekintzaren funtsezko zati gisa. Horiekin batera, serigrafiaren printzipioak eta prozesua ezagutu ahal izango ditugu, geure diseinuak sortu eta horietako batzuk errealitate bihurtu.\nHurrengo maiatzaren 21ean, larunbata,burutuko da saioa, 11:00etatik 13:00etara Artean, zehazki, Basoa – Emakume Defendatzaileen Etxean. Oso plaza gutxi ditugu eskuragarri, beraz, animatzen zaitugu zure plaza lehenbailehen erreserbatzera, hezkuntza@euskadi.isf.es helbidera idatziz. Izena ematean, garraio publikoan edo autoa partekatuz iristeko aukerak azalduko dizkizugu.\nSesión: Guk margotu, guk serigrafiatu. Ikuspegi transfeminista duen zientzia ikusarazteko serigrafia tailerra\nDinamizatzailea: Torontile (https://www.torontile.com/)\nData: maiatzak 21, larunbata\nTokia: Basoa – Emakume Defendatzaileen EtxeaHizkuntza: gaztelania\nsarrerako irudia // torontile


Gaitasun digitala hobetzeko gakoak | Consumer\nGaitasun digitala hobetzeko gakoak\nTestu digitalen berariazko ezaugarriek eskatzen diete ikasleei tradiziozkoak ez diren trebetasunak eta trebetasunak bereganatzea.\narabera: Asteazkena, 2011ko uztailaren 13a\nBadakite ikasleek informazio digitala behar bezala interpretatzen eta erabiltzen? Galdera horri erantzun nahi izan diote Nazioarteko Ebaluazio Programaren (PISA 2009) azken edizioan, eta ‘Electronic Reading Assessment’ gehitu dute, irakurmena formatu elektronikoan ebaluatzeko proba gehigarria. Datu kuantitatiboetatik haratago, emaitzen bidez, ikasleen gaitasun digitala hobetzeko gako nagusiak atera daitezke, funtsezkoa baita informazioaren egungo gizarteari arrakastaz aurre egiteko.\nIrakurtzen ikastea eta ikasteko irakurtzea ez dira gauza bera. Testu bat osatzen duten karaktereak interpretatzeko behar adinako trebetasuna lortzea ezinbestekoa da edozein ikaslerentzat, baina, gaitasun hori lortu ondoren, irakurmena ulertzeko gaitasuna garatu behar da, eta, hartara, testu idatziei buruzko informazioa lortu, interpretatu eta gogoeta egin daiteke, ezagutzetan aurrera egiteko.\nIkastetxe gehienetako curriculum akademikoak eta irakaslana gaitasun hori lortzera bideratu dira. Hezkuntzaren kalitatea eta eraginkortasuna hobetzeko Lisboako 2010 Estrategiaren esparruan, Europar Batasunak helburu nagusi bat zuen: irakurketan zailtasunak zituzten gazteen ehunekoa gutxitzea. Baina, gaur egun, hezkuntza-sistemek erronka berri bati egin behar diote aurre: irakurtzeko gaitasun hori beste formatu batean garatzea, digitala.\nGaur egungo gizartea murgilduta dagoen ingurune teknologikoak, ikasleek, paperezko testu bati aurre egitean erabiltzen ez diren trebetasun eta trebetasun batzuk eskatzen ditu. Informazio gehiegi, tresna berriak eta Sarearen azpian egon daitezkeen arriskuak direla eta, hezkuntza-programek ikasleen artean gaitasun digitala lortzeko aukera bultzatu behar dute.\nGaitasun digitala ez da soilik ordenagailuak erabiltzeko trebetasunen irakaskuntza mekanikoan\nRafael Casado Ezagutzaren Gizartea garatzeko Ikerketa eta Ekintza Parte-hartzailearen Foroaren (FIAP) lehendakariak dioenez, gaitasun hori ez da soilik ordenagailuak edo bestelako teknologiak erabiltzeko trebetasunen irakaskuntza mekanikoan oinarritzen, “sarean eta mundu birtualean segurtasunez eta eraginkortasunez mugitzen irakastea da erronka nagusia”. Eginkizun didaktikoa, beraz, “informazioa bilatzeko, sailkatzeko, ebaluatzeko eta aurkezteko ezagutzak lortzera bideratu behar da, edukien azterketa kritiko eta gogoetatsuaren bidez”, dio aditu horrek.\nEtorkizuneko gizartea garatzeko gaitasun digitalak duen garrantziaz jabetuta, Ekonomia Lankidetza eta Garapenerako Erakundeak (ELGA) Nazioarteko Ebaluazio Programan (PISA 2009) sartu du parte hartzen duten 17 herrialdetako (besteak beste, Espainia) 15 urteko ikasleen irakurketa-maila formatu digitalean.\nOro har, ikasleek gaitasun handiagoa dute formatu tradizionalean digitalean baino\n‘Electronic Reading Assessment’ delakoak ikasleen errendimendua ikertu du, irakurketa-jardueretan testu elektronikoak eskuratu, ulertu eta baloratzea eskatzen duten zereginetan. Emaitza kuantitatiboek, paperezko irakurketaren ulermen-mailarekin alderatuz gero, oro har, gaitasun handiagoa adierazten dute formatu tradizionalean digitalean baino. Hala ere, salbuespena Islandiak, Suediak, Australiak eta Zeelanda Berriak ematen dute, ebaluazioaren puntuazio altuenetako batzuk lortzen baitituzte.\nBaina puntuazioak baino garrantzitsuagoa da emaitza onenak lortzen dituzten ikasleak definitzen dituzten gaitasunak eta praktikak aztertu ondoren lortzen den azterketa. Informazio hori eta ikasleek IKTen erabilerari buruz egindako galdeketan lortutakoa bateratzeak agerian uzten ditu ikasleen gaitasun digitala hobetzeko hartu beharreko oinarrizko gakoak.\nHobetzeko sei gako\nNabigatzen ikastea: testu elektronikoak eraginkortasunez ulertzeko, nabigazio-estrategia egokia aplikatu behar da. ERAren emaitzetatik ondorioztatzen da datu onak orri garrantzitsuetara egindako bisiten indize handiagoari eta garrantzirik gabekoei kasurik ez egiteko joerari lotuta daudela. Gakoa da eskura dagoen informazioa ez galtzea eta esleitutako atazak eskatzen dituen edukiak aurkitzeko bide erabilgarri bati jarraitzen jakitea.\nPentsamendu kritikoa sustatzea: nabigazio eraginkor hori lortzeko, eskolak lagundu egin diezaioke ikasleari pentsamendu kritikoa garatuz, informazioa bereizteko eta egokiena aukeratzeko. Funtsezko estrategia bat jarraibide argiak ematea da, zer bilatu behar duten ondo jakiteko.\nIkastetxeen lana areagotzea: testuinguru sozioekonomikoak eragin nabarmena du irakurketa digitalaren errendimenduan. Testuinguru desegokiak 85 puntuko aldeak eragiten ditu ikasleen artean (90 puntu Espainian), eta, neurri batean, ikasle horiek ordenagailura iristeko duten maila txikiagoa da horren arrazoia. Datu horrek agerian uzten du ingurune akademikoak trebetasun eta trebetasun digitalen garapena bultzatzeko duen garrantzia. Zenbat eta ikasle gutxiago izan ordenagailu bakoitzeko ikastetxeetan, orduan eta errendimendu handiagoa lortzen dute.\nIrakurzaletasuna: irakurketarako jarrera positiboak irakurketaren ulermenaren errendimendua handitzen du, bai paperean bai formatu digitalean. Beraz, irakurketa eta liburua ezagutza eta informazio iturri gisa sustatzeko jarduera guztiek eragin onuragarria izanen dute ikasleen gaitasun digitalean.\nOrdenagailua etxean erabiltzea: ERAren datuen arabera, ordenagailua etxean erabiltzen duten ikasleek gaitasun digitalean errendimendu handiagoa lortzen dute (80 puntu) hura erabiltzen ez dutenek baino. Hala ere, errendimendu hori teknologiaren erabileraren eta denboraren araberakoa da.\nEz asko, ez gutxi, denbora mugatzea: etxean entretenitzeko edo lanak egiteko ordenagailua erabiltzen duten ikasleek emaitza hobeak dituzte, baina gehiago dira neurriz erabiltzen dutenen puntuazioa (hilean behin edo bitan edo astean) jarduera hori areagotzen dutenena baino (eguneroko erabilera). Bestalde, joera hori lineala da aztertutako entretenimendu-jarduera gehienetan, hala nola on line jokoetan, posta elektronikoan, txatean edo blogetan, nahiz eta alderantzizkoa izan sareko gizarte-sareetako partaidetzarekin duen erlazioa.\nalfabetatze digitala ikasleak irakurmen


Salud Activa Digital ETEak asegurua | BBVA\nSalud Activa Digital Pymes Asegurua\nLasaitasuna zuretzat eta zure negozioarentzat Sanitasen mediku taldea izanez\nEstaldura digital zabalarekin, joan-etorririk egin beharrik gabe medikuek artatu zaitzaten.\nOspitalez kanpoko asistentziarekin.\nSanitas eta BBVA Seguros-ekin koaseguruan kontratatutako osasun-asegurua.\nZer estaldura du?\nOspitalez kanpoko asistentzia\nOspitalez kanpoko asistentzia-estaldura izan ahalko duzu era mugatuan, eta barne hartzen ditu aurrez aurreko kontsultak eta proba diagnostikoak:\nLehen arretako medikuntza (medikuntza orokorra, pediatria eta OLT) eta mediku espezialitateak (dermatologia, ginekologia, psikologia, etab....). Gehienez ere 3 kontsulta presentzial, aseguratu eta urte bakoitzeko.\nDiagnostiko-proba soilak: analisi klinikoak, erradiografiak, ekografiak, etab.... Gehienez 6 proba aseguratu eta urte bakoitzeko.\nIkusi estalduren xehetasuna\nBideo-kontsulta bidez 37 espezialitate medikoetako 3.000 espezialista baino gehiagorekin harremanetan jartzeko aukera.\nBideo-kontsulta bi ordu baino gutxiagoan eskura izatea Dermatologian, Ginekologian eta Traumatologian.\nZenbait kasutan, proben eta sendagaien preskripzio digitala lortzea.\n24 orduko larrialdiko bideo-kontsulta\nIkusi mediku-aholkularitzako programak\nFisioterapia etxean: zauden lekuan zarela hartu ahalko zaituzte.\nSendagaiak farmaziatik etxera eramatea: kosturik gabe, zauden lekuan zaudela. Lanean itxaronaldiak eta absentziak saihestu ahalko dituzu.\nEtxez etxeko analitika : osasun arloko profesional bat joango da zeure etxera odol analisia egiteko.\nIkusi etxeko zerbitzuen xehetasunak\nBere langileei digitalizazio maila handiko osasun-asegurua eskaini nahi dieten ete eta enpresentzat, osagarri digital oso lodiko oinarrizko asistentzia-estaldura bat eskainiz. Sanitas eta BBVA Seguros aseguratzaileek koaseguru modura kontratatutako osasun asegurua da.\nEskatu Salud Activa Digital Pymes asegurua\nPoliza berrientzako, gutxienez aseguratu beharreko kopurua 5 pertsona da. Kontratatzeko gehieneko adina 75 urte izango da.\nZenbat irauten du produktuak?\nProduktu honek urtebeteko gutxieneko kontratazioa du; beraz, berritzea kontratuaren datatik 12 hilabetera egingo da.\nZein da erabiliko den ordainketa era?\nBBVA Salud Activa Digital Pymes mediku asegurua hilean, hiruhilean, seihilean edo urtean behin ordaintzen da, hartzaileak erabakitzen duenaren arabera.\nGainera, urteroko bakoitzaren lehen ordainagiriak barne hartzen du Aseguruen Konpentsazio Partzuergoaren (AKP) kostua. Kostu hori urteroko primen %0,15 da.\nZer kostu du?\n17,90 €-ko* hileko prima aseguratuko eta urteko\nKoordainketarik gabeko produktua da, hau da, aseguratuak ez du aseguru primaren ordainketa osagarririk egin beharko. Produktu honek ez du osagarriak kontratatzea onartzen\n*2021/10/01 eta 2021/11/01 arteko eragin-data badu balio du primak.\nBBVA MEDIACIÓN, OPERADOR DE BANCA-SEGUROS VINCULADO, S.A. Aseguruen eta Pentsio Funtsen Zuzendaritza Nagusiaren Aseguru Bitartekarien Administrazio Erregistro Berezian inskribatutako sozietatea, OV-0060 gakoarekin. Erantzukizun zibileko asegurua dakar, eta finantza gaitasuna du.\nBBVA SEGUROS, S.A. de Seguros y Reaseguros eta SANITAS, S.A. de Seguros enpresek erdi bana aseguratutako produktua. Bi erakundeak Aseguru eta Pentsio Funtsen Zuzendaritza Nagusiaren erregistroan izena emanda daude, C-0502 eta C-320 gakoekin, hurrenez hurren.\nEskatu Salud Activa Digital asegurua


Atala: Urbanizazio iraunkorra\nHirietako lurzorua ondasun urria da, eta beharrezkoa guztiontzat. Era berean, truke-ondasuna dugu. Lurzorua, eraikinak eta etxebizitzak merkatuan trukatzeko salgaiak dira, eta eskaintzaren eta eskariaren legeak ezarritako prezio libreak hartzen dituzte oinarri. Bestalde, eskolak, etxebizitzak eta aisialdi- eta osasun-ekipamenduak ezinbesteko elementuak dira populazioarentzat.\nLurzoruaren jabeek, enpresari handiek eta higiezinen agentzietako sustatzaileek ekonomia-interes eta –irizpideei ematen diete lehentasuna, eta beren ondasunei edo hiri-eraikuntzan egindako kapital-inbertsioekin ahalik eta denborarik laburrenean errentagarritasunik handiena lortzea izaten dute helburu.\nHiritarrek, berriz, etxebizitzak, ekipamenduak eta zerbitzuak ahalik eta merkeen eskuratu nahi izaten dituzte, eta ingurumen-kalitaterik handiena bilatzen dute.\nBotere publikoek gatazkak bideratzen eta lurralde-antolamenduak arautzen dituzte, hirigintza-plangintzaren bidez; bestela, lurzoruen eta ekoizpen-bitartekoen jabeek kokapenik onenetan besterik ez lukete jardungo.\nZer dira lurzoru urbanizagarriak?


Elkarrekin Bizi – ETXE KOLABORATIBO INTERGENERAZIONAL BAT DISEINATZEKO ETA SUSTATZEKO PROZESUA DONOSTIAN\nDonostian belaunaldiarteko etxe kolaboratibo bat diseinatzeko eta sustatzeko prozesua\nBai herritar taldeak eta bai erakunde publiko batzuk proiektuak lantzen ari dira etxeen espazioa beste era batean planteatzea proposatzen dutenak. Sustatzen ari diren etxe ereduan, garrantzia ematen diote komunitateari eta kolektiboari bai alderdi sozialetik eta bizikidetzarenetik, bai diseinuaren, espazioen banaketaren eta arkitekturaren aldetik eta bai jabetzaren eta antolatzeko eraren aldetik. Horretaz gainera, proiektu hauen asmoa da ohiko etxebizitzaren alternatiba berritzaile bat sustatzea, eta azpimarra jartzea bai etxebizitzaren politika publikoetan eta bai asistentzia arlokoetan.\nElkarrekin Bizi proiektuaren helburu orokorrak dira etxearen eredu kolaboratibo batean sakontzea, dauden aukerak analizatzea eta gure ingurunera egokitzea horretarako tresna espezifikoak sortuz.\nEtxe kolaboratiboaren eredua zehazteko prozesu bat garatzea.\nEtxe eredu bat garatzea non protagonistak auzokideak izango baitira.\nBelaunaldiarteko harremanak sustatuko dituen prozesu eta espazio bat sorraraztea.\nErakunde publikoak, enpresa espezializatuak eta komunitateko eragileak elkarrekin lan eginaraztea.\nEredua hedatzen lagunduko duten baliabideak sorraraztea.\nZehazki, eta askotariko sektoreetako profesionalekin lan eginez, irtenbideak bilatzen saiatu gara honako alor hauetan:\nZainketak eta komunitatea.\nBideragarritasun ekonomikoa eta finantzarioa.\nProzesu honetatik atera diren emaitzekin, asmoa da horiek oinarri gisa hartzea etorkizuneko belaunaldiarteko etxe kolaboratiboak gauzatzeko, baina konturatzen gara hori garatzeko zenbait alderdi zorroztu beharra izango dela eta are aldatu beharra proiektua martxan jarri ondotik. Asmoa da, gainera, emaitzak baliagarriak izatea etxe kolaboratiboen eta/edo belaunaldiartekoen ekimen berriak martxan jartzeko orduan.\nElkarbidean elkartea Adinekoen bizikidetzarako egoitza eredu sozial kolaboratibo eta autogestionatu berri bat sustatzeko elkartea. Elkarbidean-ek proiektuan parte hartu du, bai hura koordinatzen eta bai bazkideen bitartez, haiek lantaldeetan sartuta..\nAbaraska elkartea Erabilera lagatako etxe kooperatibo komunitarioak sustatzeko elkartea. Talde honetan ez da aintzat hartzen adin mugarik. Abaraskak proiektuan parte hartu du bazkideak lantaldeetan sartuta, baita bazkideak teknikari gisa jardunda ere, lau urtean elkarteak pilaturiko eskarmentua eta ezagutza erantsiz.\nDonostiako Udala Donostiako Udalak proiektuan parte hartu du Donostia Lagunkoia Hiri Planaren bitartez; horri esker hartu dute parte udaleko Etxebizitza, Hirigintza eta Ondarea arloek, prozesuak alderdi teknikotik haien premia izan duenean. Horretaz gainera, udalak ikusi du badagoela partzela bat erabil daitekeena etxe kolaboratibo baten proiektu gisa; horrela, lanaren prozesuak esparru jakin bat edukiko luke pixkanaka-pixkanaka aplikatzen joateko.\nTEKNIKARIAK Hiritik At Koop.: tokiko garapenerako aholkularitza.\nLZB koop.: arkitektura eta hirigintza kooperatiba.\nJuntura koop.: arkitektura, hirigintza eta prozesuen kooperatiba.\nJonAnder Agirre Mikelez ARKITEKTURA: arkitektoa.\n373 abokatuak: abokatu kooperatiba.\nGarazi Plazaola: abokatua.\nAholku koop.: aholkularitza.\nLarraitz González: ekonomista.\nTaPuntu koop.: diseinu eta komunikazio zerbitzuak.\nParean Elkartea.: berdintasuna eta zaintza.\nPROPOSATURIKO EREDUAREN EZAUGARRI NAGUSIAK\nJabetza kolektiboa eta erabileraren lagapena\nEtxeek lagatakoaren erregimena izango lukete; hau da, etxekoak erabiltzaile izango lirateke, ez jabe. Komunitatea antolatzeko, irabazi asmorik ez duen kooperatiba bat dago, eta beti azalera-eskubideduna da —hau da, orube baten gaineko azalera eskubidearen titularra da— eta eraikinaren jabea — eraikinaren jabetza beti kolektiboa da, eta dirurik irabazteko ez den irizpideekin kudeatzen da—. Horrela, bermatzen da higiezinen merkatuaren zirkuitu espekulatibotik kanpo gelditzen dela, eta, gainera, etxearen merkatua erregulatzen laguntzen da\nEtxe eskuragarria eta egonkorra\nEskuragarria: Etxeek arrazoizko prezioa eduki behar lukete, sarrerako kuota (berreskuragarri) baten bitartez, eta hileko kuota eskuragarriekin (ez berreskuragarriak).\nEgonkorra: Epe luzeko azalera eskubidearen bitartez (75 urte), bermatuko litzateke etxeen erabilera-lagapena kooperatibaren eta bazkideen artean eta prezio egonkorrarekin, alokairu kuota batekin ez bezala —izan ere, epe laburreko aldaketak izan baititzake horrek—, eta hala, komunitate egonkor eta orekatu bat sortzea mesedetzen da.\nProiektuak komunitate mailako balioak ditu atxikian: komunitate proiektu sozial, parte hartzaile eta solidario bat da asmoa; eta autogestioa eta autopromozioa erabiliko lirateke; arreta zainketan eta elkarri laguntzean jarriko litzateke; eta, hala, komunitate heterogeneo baina kohesionatu bat sortuko litzateke, bere lotura komunitarioak egingo lituzkeelarik auzoarekin eta hiriarekin.\nAutogestioa eraikuntza prozesuan\nEraikina egitea bera eta eraikuntzaren kudeaketa osoa kooperatibak eramango luke (baliabide eta finantzabide propioekin), eta etxebizitza eta zainketa politikekin osatuko litzateke.\nProiektuaren asmoa belaunaldiarteko eredua definitzea bazen, ondoko prozesuak erakutsi du zailtasun gogorrak suerta daitezkeela ez hainbeste adinagatik baizik eta etxebizitzarekiko egoera desberdinengatik (jabetasuna bai edo ez).\nWebgune honetan egindako lanaren laburpen bat irakurtzen ari zara. Zure esku jarri dugu proiektuan zehar landutako dokumentazio guztia. Era berean, txosten teknikoak jaisteko aukera ere izango duzu\nProiektuaren inguruko txosten osoa\n1. eranskina: Proposatutako ereduaren oinarriak eta lege arauetan nola txertatu\n2. eranskina: Memoria eta aurreproiektu arkitektonikoa\n3. eranskina: Kooperatiben estatutu sozialak eta 2. mailako egitura\n4. eranskina: Lehiaketako plegu eredua, orube publiko bat erabilera lagatako kooperatiba-ekimen bati esleitzeko\n5. eranskina: Plan ekonomikoaren kontzeptu eta finantza esparrua eta behin-behineko aurrekontua\n6. eranskina: Belaunaldiarteko etxe baterako zainketa eta komunitate eredua\nElkarrekin Bizi proiektuan parte hartu ondoren, Donostiako Udalak hausnartuak eta ikasiak\nElkarbidean: adinekoentzako etxe kolaboratiboa\nAbaraska: erabilera lagatako etxe kooperatiboa\nBelaunaldiarteko etxerako aintzat hartu beharreko irizpideak, Elkarbidean elkarteak emanak\nInformazio gehiago: info@elkarrekinbizi.eus


Funanbulistak - - uztarria.eus\nOlatx Aranguren 2021-01-14 08:32\nOlatx Arangurenek 2020ko abenduko Uztarria aldizkarian idatzitako iritzi artikulua da honako hau.\nHelduleku sendorik gabeko funanbulista izatera ohitzen ari gara. Zygmunt Baumanek modernitate likidoa deitu zuen. Zer egin zapaltzen ari zaren lurra ere dardarka, zalantzati, ezerezte bidean sumatzen denean.\n"Ez gaude gaizki, gu baino okerrago milaka daude", aritzen gara geure burua bezatu nahian. Eta, hala ere, kezka, beldurra, ez dira etxe ataritik uxatzen errazak.\nAgindu digute zintzoak izatekotan soilik izango ditugula Gabonak; azkenburukoaren zain egoten diren haurrekin parekatu nahi izan gaituzte. Erakunde publikoek behar luketen laikotasuna amets oraingoan ere. Epe oso motzeko estrategia, lanetik etxerako kate motzean lotu gaituzten honetan. Dirudienez, olatuak, aparraldiak, goi lautadak nahiz txakalaldiak ezagutuko ditugu. Kultura bizirik irauteko gutxieneko dosietan eskaintzen zaigu. Behe lainoa lehenago argi ziruditen eremuetan.\nEtxean izan dut birusa. Ostiral goiz batez iritsi zitzaidan etxetik irteteko debekua. Orduantxe berriro ere lanean hasi berri. Fakultatea, ikasleak, lankideak... Haiei egoera jakinarazi. Beldurra nabarmen. Protokoloak eta fluxugramak, ikasleek positibo ematen zuten kasuetarako prestatuta bereziki. Etxetik ezin irtenda, saioak online gidatuta ere, protokoloaren arabera, nik ireki behar nien gelako atea eskolara bertaratutako ikasleei. Kontraesanetan, ezinetan igeri egiten aditu bihurtzen ari gara.\nSintomarik apenas. Etxea hutsik. Azokan egin beharreko erosketak poltsaratzeko, etxeratzeko, bizirik irauteko ingurukoak behar. Laguntza eskatzen, laguntza eskertzen ikasteko ariketa handia izan da niretzat. Zaindua izatearen ederra, maitatua sentitzearen plazera. Zapaltzen duzun lurra dardarka desegitear denean ere non eroria izatearen babesa. Guztia kontrolpean nahi izatearen segurantziarik gabe, bizitzari, ingurukoei egiten uztea. Besterik ezin duzula onartzea.\nHamasei egun izan dira norberaren ispiluan aurrez aurre. Pikuñetakoen madalenak; Presaldeneko makarroi, croissant nahiz karakolak... denetarik iritsi zait etxera enkarguen artean. Etxekoak bateratsu izan gara konfinatuta. Ilobekin bideoak, jolasak, ipuinak, dantzak Whatsapp bidez partekatuz, sormena borborka. Ama eta ahizparen partea jaso eta denak ondo zirela uste nuenean, berriro ere neurera bertaratu. Amona ere tarteka kezkaz, ondo ote nintzen telefonoz galdezka. Horra gutxi gora behera hamasei egun horietako jira.\nOrdura arte askorik esploratu gabeko aho eta sudurzuloak urratu dizkigute. Erizainak, medikuak nahiz aztarnariak etxeko bilakatu zaizkigu. Zenbaitek erakutsitako goxotasuna, gertutasuna, ez da urrearekin ordaintzen; nahiz eta azken urteetan lan baldintzen eskastea bizi izan, gizatasuna eskaintzen ari dira beste guztiaren gainetik. Asko eskertzen da egiten ari diren lana.\nEta horrelakoetan amarengana gogoa. Aitaren hiletan etorri zirenei begira, jendeak eskainitako goxotasunaz zipriztinduta, behin eta berriro errepikatzen zuen hunkituta: "Zenbat zor, zenbat zor". Ni ere hala sentitzen naiz zaindu, maitatu, goxatu nauten guztiekin: zenbat zor. Zorra bizitzaren hartu-emanaren zentzuan.\nNorbera izateko elkar behar, eta elkar izateko norbera behar. Utzi bizitzari berea egiten; gogoz, kemenez, eta ahal bada, irribarrez hartu datorrena. Horra isolamendu berriak nirean utzitako ikasgaietako batzuk; oraindik barneratzen kostatuko zaizkidanak. Datorrenari nondik begiratu, hortxe gakoa.


[Erreportajea] Erretinosia, bizitza tunel barnetik : Bidasoko Hitza\nAna Grijalba eta Ander Garmendia. Begisare elkarteko kideak.\nEndekapenezko gaixotasun hereditarioa da erretinosi pigmentarioa. Bistaren galera iraunkor eta mailakatua dakar, ikusmen eremua alboetatik murriztuz baitoa, zenbaitetan, tunela guztiz itxi arte.\n‘Tunel ikusmena’ ere esaten zaio erretinosi pigmentarioari. Eragindakoen ikusmen eremua txikituz joaten da progresiboki.\nHodia gero eta estuago bihurtuko da; ikus-eremua urrituz joango zara; iluntasuna gailenduko da; itsu geldituko zara». Halako esaldiek, hitzetik hortzera, amesgaizto tankera har dezakete elkarren ondoan irakurrita; erretinosi pigmentarioa dutenentzat, ordea, egunerokotasuna dira. Sendabiderik ez duen gaitz degeneratibo baten halabeharrezko bilakaera.\nGaixotasun arraroa da, 15.000 pertsonako bati eragiten diona. Izan ere, eta konkretuki, ez da gaitz bakar bat, baizik eta endekapenezkoak eta hereditarioak diren gaixotasunen multzoa, begiari eragiten diotenak, ikusmenaren galera motel eta mailakatua eraginez.\nGaltze iraunkor horren diagnosia 20 eta 26 urterekin eman zieten, hurrenez hurren, Ander Garmendia pasaitarrari eta Ana Grijalba irundarrari. Biak ala biak gaixotasunarekin jaio ziren [hala da beti], baina arraroa da nerabezaroa baino lehen sintomak agertzea. Hasierako etapa hartan antzeman zutena antzekoa izan zen bi kasuetan: gaueko eta begien periferiako ikusmenaren urritzea.\nErretinosiak hiru ezaugarri nagusi dituena azaldu du Grijalbak: «Lehena, endekapenezko gaixotasuna dela, alegia, degeneratiboa; bigarrena, hereditarioa dela, genetikoa; hirugarrena, ezin dela sendatu, ez ebakuntza batekin, ezta betaurrekoekin zuzendu ere».\nEragindakoen bizi kalitatea hobetzeko helburuz sortu zuten Begisare elkartea 1997an, eta bertan artatzen dituzte, ordutik, ikusmen murriztua duten orotariko gaixoak. 275 dira bazkideak, eragindakoak eta kolaboratzaileak batuta.\n«Arreta integrala» dute, beraz, hiru zutabeetako lehena. Beste biak: bazkideek autonomia mantentzeko jarduerak nahiz sentsibilizazio kanpainak, eta ikerkuntzara bideratzen duten dirua. Azken horren barruan, Biodonostian martxan duten ikerketa proiektuan dute jarrita itxaropena.\n‘Ikusmen murriztua dut’\nHilaren azken igandean izango da Erretinosi Pigmentarioaren Nazioarteko Eguna. Data hori gizartea sentsibilizatu eta kontzientzia pizteko probestu ohi dute, eta emanak dituzte, hartarako, aurrerapausoak. Ikusmen murriztua dut bereizgarriaz mintzatu dira kideak: «Jendeak gu lagundu ahal izateko, ezinbestean, identifikatu egin behar gaituzte lehenengo».\nIrundarrak azaldu du plaka hori soinean eramatea lagungarri zaiola egoera deseroso askotan: «Zergatik zapaldu duzu nire txakurraren isatsa? Ez al duzu ikusi ilaran gaudela gu ere? Eta halako mila momentu…».\nLan handia dago oraindik egiteke, baita hiriguneen irisgarritasunean ere, ikusmen murriztua dutenak egunerokotasunean autonomoki bizi ahal izateko. «Kaleak ez daude prest guretzat», aitortu du Garmendiak, eta horretan ari da elkartea ere. «Gizarteari informazioa falta zaio, baina erakundeek ere lagundu behar dute. Gipuzkoan 1.500 bagara ikusmen murriztua dugunok, zergatik ez ditugu horiek guztiak kaleetan ikusten?».\n[Elkarrizketa] Ander garmendia eta Ana Grijalba. Begisareko kideak.\n«Hodia ixten doa, iluntasuna, itsutasuna gailentzen den arte»\nErretinosi pigmentarioa duten gaixo gehienek ez dakite oraindik zein genek eragiten dien ikusmenaren galera. Ander Garmendia pasaitarra eta Ana Grijalba irundarra dira horietako bi; ikerketa dute itxaropen.\nANA GRIJALBA: Askotan nerabezaro aldera hasten dira lehen sintomak agertzen. Zeintzuk diren? Bada, argi eta garbi, gaueko itsutasuna. Gure begiek argi aldaketa handia dagoenean zailtasun handia dute egokitzeko, hortaz, sartzen garenean atari batean edota iluna dagoen toki batean, ez dugu ezer ikusten. Hor hasten zara ohartzen zerbait arraroa dagoela, normala ez denaren susmoa sortzen zaizu.\nGero, sintomarik ohikoena da pixkanaka galtzen dugula ikusmena kanpotik barrura, tunel ikusmena ere esaten zaio horri. Ikusmen periferikoa galtzen dugu gutxika, hodia ixten doa, iluntasuna, itsutasuna gailentzen den arte.\nJendeari kosta egin ohi zaio ulertzea.\nANDER GARMENDIA: Zaila da azaltzen. Jendeak, orokorrean, ez du ulertzen. Uste dugu betaurrekoekin edozer konpontzen dela, askotan esan didate. Nik azaltzen diet ezetz, betaurrekoekin konpon dezakedana ikusten dudan hori dela, adibidez, astigmatismoa ere badudalako, baina ikusmen eremua galtzearen aurka ezin dute ezer egin kristalek; ikusten ez duzuna ezin duzu zuzendu.\nNola diagnostikatu zizueten?\nGRIJALBA: Ni aspaldi diagnostikatu ninduten, duela 27 bat urte. Nire ikus-eremu hori ixten hasia zen, baina ez nintzen konturatu 26 urte nituenera arte. Lanean jarraitu nuen ahal izan nuen bitartean, eta 48 urterekin erabaki nuen ezgaitasuna eskatzea. Ahal izan dudan bitartean nire bizitza oso normala izan da; normaltasunean jarraitzeko ahaleginak egin ditut. Beti egokitzen gara.\nIkusmen normala duen batek bi aldeetatik (ezker-eskuin) gehienez 90 graduko ikusmen eremua dauka, alegia, bi aldeak batuta, 180 gradu. Goitik eta behetik, gutxi gorabehera 60, beraz, 120. Nik 6 gradu ditut, gora-behera zein ezker-eskuin, alegia, 12 gradu biak batuta.\nGARMENDIA: Orain dela lau urte konturatu nintzen, jendearekin estropezu egiten nuelako. Donostiako Aste Nagusian, behin, kaletik oinez nindoala, gurutzatu nintzen gizon batekin zeinak, gainera, haurra zeraman gainean, eta haiekin estropezu eginda ia lurrera bota nituen. Gurutzatzerakoan, ondoan nituenez eta ez aurrez aurre, ez nituen ikusi ere egin.\nGero, diskoteka eta tabernetan oso ohikoa zitzaidan jendearekin estropezu egitea, aulkiekin… edo etxean dena ilun zegoenean armairuen izkinekin jo…\nNik banuen aitonaren gaixotasunaren berri, familiak esana zidan erretinosi pigmentarioa izan zuela hark, eta probak egiteko, baina nik ez nituen egin nahi; beldurra nion diagnosiari.\nDenborarekin okerrera egin zuen, geroz eta gehiago ziren halako egoerak. Lagun batek eskua eman nahi zidanean, bere begietara begira baldin banengoen, ez nion besoa ikusten eta ez nuen agurtzen. Egoera horiek oso deserosoak ziren niretzat, eta, azkenean, erabaki nuen probak egin behar nituela.\nBegi bakoitzetik %30 inguruko ikusmen eremua nuen; orain, gutxiago.\nEgunerokotasunean nola mugatzen zaituzte gaixotasunak?\nGRIJALBA: Nabaritu nuen lehenengo muga mugikortasunean izan zen. Begien kanpoaldeko ikusmena, periferikoa, mugitzeko erabiltzen baitugu. Jendeak proba egin dezake bi kartulina begi alboetan jarriz eta ibiliaz.\nBestalde, gauez edo argi gutxi dagoenean, adibidez, guztiz blokeatuta gelditzen naiz, ez dut ezer ikusten.\nGARMENDIA: Egunerokotasunean ez nau mugatzen, lanean jarraitzen dut eta betiko bizimoduarekin.\nBadaude gauza txikiak, noski, adibidez, txanpon bat lurrera erortzen zaidanean, aurkitzen dudan arte, enfokatu arte, piloa kostatzen zait. Agian aurre-aurrean daukat eta ez dut ikusten, puntu zehatz horretara ez dudalako enfokatu; hori gauza askorekin gertatzen zait.\nFutbolean jokatzea ere izugarri gustatzen zait, baina geroz eta gehiago nabari dut ezin ditudala aldi berean baloia eta aurkaria begiratu, ezin dut oinetan dudana eta aurrez aurre dagoena aldi berean kontrolatu eta berehala galtzen naiz.\nGaixotasunak ez dauka sendabiderik.\nGRIJALBA: Ez, baina ikerketa asko daude abian, eta lerro ezberdinetan. Nabarmentzekoa da duela hilabete gutxi, maiatzean edo, lehenengo terapia genikoa jarri zela martxan, eta gure bazkideetako bati egin zioten ebakuntza.\nGuk akastun gene bat dugu, baina ehun baino gehiago daude, denera, gaixotasuna eragin dezaketenak, eta baita mutazioak ere. Terapia horrek akatsa duen geneetako bat ezabatzen du, baina gene konkretu eta oso zehatz baterako da. Horrentzako, alegia, akastun gene hori dutenentzako sendabidea da aurkitu dutena. Gipuzkoan, kasu bat.\nHorrek bide oso-oso itxaropentsu bat irekitzen du guretzat. Pentsa! Pertsona horrek 28 urte ditu eta %7 besterik ez zuen ikusten, eta jada bere oftalmologoak esana zion: ‘Iluntasuna iritsiko zaizu, prestatzen hasi behar duzu’. Beretzat berriro jaiotzea bezala izan da.\nTratamenduak ez du gaixotasuna sendatzen, eten egiten du, baina pentsa zein alde handia dagoen: itsu geldituko zara, edo ez zara itsu geldituko. Pixka bat ikustea dena da guretzat. Zure seme-alaben aurpegia pixka bat ikustea, edo ez gehiago ikustea, mundu bat dago hor!\nGertatzen dena da gutako askok ez dakigula zein den akatsa duen gene hori, nik neuk ere ez dakit, %50-60 inguru ez gaude diagnostikatuta. [Garmendia ere diagnosiaren zain dago oraindik].\nGRIJALBA: Ezagutzen dituzunean kasuak okerrera egin dutenak, nahiz eta oso optimista izan, lepoan korapilo bat jartzen zaizu. Baina, beste alde batetik, gure elkartean baditugu kideak itsuak direnak ere, eta, jo! Zein ongi moldatzen diren!\nGaur egun tresna teknologiko oso garatuak ditugu, eta horiek ere erabiltzen jakin behar dugu, egokitu egin behar gara. Nire helburua autonomia mantentzea da. Horrek ematen digu bizitza; autonomia da gure askatasuna. Erabakiak hartzeko aukera, mugitzeko…\nGARMENDIA: Nire beldurrik handiena itsu gelditzea da; uste dut denok dugun beldur handienetakoa dela. Ikusmena galtzen joan eta gaur egun egiten ditudan gauzak ezin egin izatea.\nItxaropen asko daukat ikerketan, ez dut nire burua imajinatzen, demagun, %6 ikusten, edota okerrago, guztiz itsu; ez dut nire burua itsu imajinatzen, ez dut sinisten. Nik uste dut konponbidea aurkituko dutela, ikerketak asmatuko duela gertatzen zaidan hau eteten.\nBegisareri buruzko informazio gehiago eta kontaktua: Begisareren webgunean edo 676 89 41 57 telefono zenbakira deituaz.


Venezuelarekiko elkartasunak bere txozna izango du igande honetan EAJ-PNVren Alderdi Egunean\nVitoria-Gasteiz. Venezuelarekiko elkartasunak bere txozna izango du igande honetan EAJ-PNVek urtero bezala Gasteizko Forondako landetan ospatuko duen Alderdi Egunean. Alderdi jeltzaleak presentzia dauka herrialde karibetarrean Venezuela Buru Batzarra medio eta aurtengoan "ekimen solidario bat bultzatzea erabaki du, Venezuela bizitzen ari den egoera larriaren aurrean". Ian ere txozna berezi batek venezuelako janari eta produktuak salduko ditu eta etekinak Venezuelako beharrentzat izango dira, Tierra de Gracia elkartea medio.\nEkimenean partaide direnak EuskalKultura.com-i zuzendu zaizkio proposamen honen berri emateko, azpimarratuz "txozna elkartasun gune bat" izango dela eta bertan "janari tipiko venezuelarra dastatu ahal izango dela, tartean tequeño-ak, zenbait arepa mota, hiru esneko tarta postre gisa eta abar". Aukera izango da baita ere "botikak entregatzeko edota arropa". Baina "batez ere txozna gune berezi bat izango da jendea elkartu, euskaldunak eta venezuelarrak elkar ezagutu eta askatasun egarria partekatzeko", adierazi dute.\nEkitaldia goizeko 10etan abiatuko da eta euskal venezuelarrek euren izenpean parte hartuko dute sarrerako desfilean, Venezuelak eta Venezuela Buru Batzarreko ordezkariak desfilea itxiz izan ere, alfabetikoki antolatua baita.\nDesfilearen ondoren, elkargunea txozna izango da. Bertan etengabe zuzeneko saioak eskainiko dira, musika, ekintzak helduentzat eta baita txikienentzat ere. "Elkarrekin partekatzeko eguna izango dugu, familia giroan", iragarri dute.\nInformazio gehiago elkartasun ekitaldi honetaz edo Tierra de Gracia elkarteak egiten duen lanaz, email honetan: info.tierradegracia@gmail.com.